Kolinda Grabarová Kitarovićová

Dr. h. c. Kolinda Grabarová Kitarovićová (; * 29. apríl 1968, Rijeka, Chorvátsko) je chorvátska politička, diplomatka, a 4 prezident republiky Chorvátsko, ako prvá žena v tejto funkcii, od 19. februára 2015 do 18. februára 2020.

 Životopis 
V minulosti bola ministerkou pre európsku integráciu (20032005) a ministerkou zahraničných vecí (20052008). Potom bola do roku 2011 veľvyslankyňou Chorvátska v USA, následne pracovala ako asistentka generálneho tajomníka NATO pre verejnú diplomaciu. 

Bola členkou pravicovo orientovanej politickej strany Chorvátske demokratické spoločenstvo (HDZ).

 Prezidentské voľby 2015 
V prezidentských voľbách, ktoré sa konali na prelome rokov 2014 a 2015, tesne zvíťazila nad svojím predchodcom Ivom Josipovič, keď 11. januára v druhom kole získala 50,4 percent hlasov, zatiaľ čo jej protikandidát 49,6 percent. Prvé kolo, konané 28. decembra 2014, pritom vyhral Josipović s 38,46 percentami hlasov, Kitarovićová získala 37,22 percent.

 Prezidentské voľby 2020 
V prezidentských voľbách, ktoré sa konali na prelome rokov 2019 a 2020, prehrala v druhom kole s bývalým premiérom Zoranom Milanovićom. 

 Osobný život 
Od roku 1996 je vydatá, jej manžel Jakov Kitarović vyštudoval elektrotechniku a pracoval ako vysokoškolský učiteľ. Majú dve deti, dcéru Katarinu (* 2001) a syna Luku (* 2003).Suprug Kolinde Grabar Kitarović konačno izašao iz sjene. In: tportal.hr, 18. august 2014; Moj suprug nije papučar nego moderan muškarac.  In: gloria.hr, 24. december 2014

 Fotogaléria 

 Referencie 

 Iné projekty 

 Externé odkazy 
Kolinda Grabar-Kitarović presidential candidacy page
Kolinda Grabar-Kitarović approval ratings from the start of her Presidency

 Zdroj 

Kategória:Chorvátski politici
Kategória:Prezidenti Chorvátska
Kategória:Prezidentky
Kategória:Ministri zahraničných vecí Chorvátska
Kategória:Ministri pre európsku integráciu Chorvátska
Kategória:Veľvyslanci Chorvátska v USA
Kategória:Osobnosti z Rijeky
Kategória:Chorvátski diplomati
Kategória:Fulbrightovi štipendisti